 Ma aha markii ugu horraysay ee ay culimada hore iyo kuwa dambe ku kala aragti duwanaadaan arrimo badan oo dhinaca shareecada ah balse waxa ay tani noqon doontaa mid saamaynteeda leh maadaama ay culimadaasi hore qaar ka mid ahi ka dareen celiyeen saluug ay ka muujiyeen manhajka cusub ee dhawaan xukuumaddu soo daabacday ee la filayo in lagu baddalo kii hore ee ay ardaydu ku qaadan jireen dugsiyada xukuumadda iyo intood badan dugsiyada manhajka xukuumadda ka qaata balse gaarka loo leeyahay, waxaana mudan in xukuumadda iyo gaar ahaan wasaaradda Diinta iyo Awqaaftu ka hawl gasho in ay meesha ka saarto dhammaan wixii madmadaw keeni kara ama abuuri kara muran kooxeed oo dhinaca diinta ah. 